ගොඩ නඟා ඇති නව වරායන්, ගුවන් තොටුපළ මෙන් මහා මාර්ග පද්ධතියෙන් අද තමන්ගේ කර්මාන්ත කටයුතු ඉතා පහසුකර ගැනීමට අවස්ථාව සැළසී ඇති බව ද මෙහි දී ඔවුහු පෙන්වා දුන්හ.2014 අය-වැය සඳහා අදහස් හා යෝජනා රැසක් ද මෙහි දී ඉදිරිපත් කළ අතර කර්මාන්ත කටයුතු සඳහා නව තාක්ෂණය ලබා ගැනීම, දිස්ත්‍රික් මට්ටමින් ප්‍රදර්ශන සංවිධානය කිරීම, සහන ණය ලබා ගැනීම, මෙන්ම ව්‍යාපාර නාම ලියාපදිංචියේ දී සහන ලබාගැනීම පිළිබඳ ද කරුණු ඉදිරිපත් කළහ.ආහාර නිෂ්පාදන, පශු සම්පත් හා එළකිරි, යෝගට් නිෂ්පාදන, අත්කම් නිර්මාණ, බතික් සහ ඇඟලුම් නිෂ්පාදන, කොහු ආශ්‍රිත නිෂ්පාදන, බිරලු , ලී කැටයම් නිෂ්පාදන, විසිතුරු මසුන් නිෂ්පාදන, රූපලාවන්‍ය ඇතුළු ක්ෂේත්‍ර නියෝජනය කරමින් නියෝජිතවරියන් මීට එක්ව සිටියහ.අමාත්‍යවරුන් වන බැසිල් රාජපක්ෂ, ජොන්ස්ටන් ප්‍රනාන්දු, ඩග්ලස් දේවානන්ද, තිස්ස කරලියද්ද, ජගත් පුෂ්පකුමාර , අබ්දුල් කාදර් යන අමාත්‍යවරුන්ද මුදල් හා ක්‍රමසම්පාදන අමාත්‍යාංශයේ ලේකම් ආචාර්ය පී. බී. ජයසුන්දර මහතා ඇතුළු අමාත්‍යාංශ ලේකම්වරුන් සහ රාජ්‍ය නිලධාරිහු මීට සහභාගි වී සිටියහ..